Le Loklis
Le Loklis (pranc. Le Locle, alemanų vok. Luggli) – miestas ir komuna Šveicarijoje, Nešatelio kantone vakarinėje šalies dalyje, pasienyje šalia Prancūzijos. Miestas įsikūręs Juros kalnuose, 945 m aukštyje. Kalnų tarpeklis Col des Roches skiria abi šalis. 2018 m. miestas turėjo 10,2 tūkst. gyventojų. Le Loklis garsėja čia gaminamais pasaulyje žinomų laikrodžių modeliais: Tissot, Ulysse Nardin, Zenith ir kt.